**Облыстық психикалық денсаулық орталығының 2017 жылғы атқарған жұмыстары және 2018 жылға арналған міндеттері.**

**Құрметті әріптестер, есепті жиынға қатысушылар!**

**Облыстық психикалық денсаулық орталығының 2017 жылы атқарған жұмысының қортындысымен таныстыруға рұқсат етіңіздер.**

**Слайд №1**

 Атырау облысының тұрғындарына мамандандырылған психиатриялық көмекті, Атырау облыстық психикалық денсаулық орталығы көрсетеді және есепті 2017 жылы бұл қызмет:

* күніне 75 келуші қабылдайтын диспансер бөлімшесі;
* 150 төсек орындық 3 стационарлық бөлімше;
* 50 төсек-орындық күндізгі стацинар;
* облыстың 7 ауданындағы 7 психиатриялық кабинеті арқылы көрсетілді.

Атырау облысы әкімдігінің 2017 жылғы 21 қарашадағы №309 қаулысымен,Орталықтың құқықтық мәртебесі өзгертіліп, коммуналдық мемлекеттік қазыналық кәсіпорыннан, «Атырау облысы Денсаулық сақтау басқармасының «Атырау облыстық психикалық денсаулық орталығы» шаруашылық жүргізу құқығындағы коммуналдық мемлекеттік кәсіпорны болып ауыстырылды.

**Слайд №2**

**Кадр мәселесі**

 Орталықтың штаттық кестесінде 28,5 бірлік дәрігерлер, 64,5 бірлік орта буын, 54,5 бірлік кіші буын медицина қызметкерлері қаралған. Оның ішінде дәрігер психиатрларға 16,5 штат бірлігі қаралған, бұл бірліктер 100 пайызға қамтылып 10 дәрігер-психиатр жұмыс істеуде.

Облыс көлеміндегі барлық 7 аудандық ауруханаларда дәрігер- психиатрлар жұмыс жасайды. Қызылқоға, Мақат, Махамбет аудандарында психиатр дәрігерлер бұл жұмысты қосымша қызмет ретінде атқаруда. Облыс бойынша барлығы 5 дәрігер психиатр жетіспейді (2 –уі қала бойынша).

 Егер 2016 жылы, дәрігерлер қатары 1 дәрігер психиатр (Эльмира Аманкелдіқызы), 1 психолог (Кадырғали Айзада) жұмысқа алынып толықтырылса, есепті жылы 3 психиатр жұмысқа алынды (Шангереева С.А, Исакулов К.Х, Пономарева Л.Ю.).

Барлығы 15 дәрігердің санаттылық көрсеткіші -86 %, олардың ішінде:

-Жоғары санатты -11 дәрігер

-I-санатты -1 дәрігер

-II-санатты -1 дәрігер

Орталықтың штаттық кестесі бойынша орта буын медицина қызметкерлерінің 64,5 бірлігі қаралған, 49-медбике жумыс жасайды, санаттылық көрсеткіші-53%;

Жоғары санатта-21 медбике

I-санатта-3 медбике

II-санатта-2 медбике

**слайд №3,4,5,6,7**

**Емханалық көмек**

 Атырау қаласының 302 213 тұрғынына (ересектер – 195 770 – 64,7%, жасөспірімдер – 10 557 -3,5%, балалар – 95 886-31,7%) диспансер дәрігерлері, оның ішінде 7 участкелік психиатрлар, 2 бала психиатры, 1 жасөспірімдер участогіне 4 дәрігер 9 медбике психиатриялық көмек көрсетеді.

Статистикалық мәліметтер есепті жылда диспансер дәрігерлерімен ауруларды жалпы қабылдауының өскендігін көрсетеді (71586-дан 77365-ке дейін), оның ішінде ауруы бойынша -9546. Учаскелік медбикелердің ауруды үйден қарау көрсеткіші 3806-ден 3640 дейін төмендеген, бұған науқастардың 24 пайызының медициналық және басқа құжаттарда көрсетілген мекен -жайлары бойынша тұрғылықты тұрмауы, барылған кезде үйлерінде үнемі болмауы басты себеп болып отыр. Бұл жөнінде науқастардың туыстарымен түсінік жұмыстары жүргізілді, Қалалық Ішкі Істер Басқармасынана және Көші-қон полициясына, Халыққа қызмет көрсету орталығына әрбір жағдай бойынша жазбаша түрде сұраныс хаттары жіберілді.Аталған жұмыстар ұдайы жүргізіліп отырылсада, қала бойынша есептегі науқастардың 0,8 пайызы заңды мекен-жайлары бойынша тұрмайды.

 Есепті жылы динамикалық бақылаудағы науқастар саны облыс бойынша 5530-дан 5575-ке дейін, яғни 100 мың тұрғынға шаққанда 951,0-ден 958,7-ге өскендігін көрсетеді.Республика бойынша бұл көрсеткіш- 1066,3.

Соның ішінде жалпы мүгедектік топта 2724 ауру тіркеліп, барлық «Д» есептегі аурулардың 48,8 пайызын құрап отыр.

Олардың ішінде:

І топта –142 ауру

ІІ топта –2013 ауру

ІІІ топта –285 ауру

Әлеуметтік жәрдем ақы алатындар -284 ауру.

 Облыс көлемінде алғашқы рет ауырып тіркелгендер саны 230 науқастан 271 науқасқа (41 науқас) көбейіп отыр. Алғашқы аурушаңдық көрсеткіші 100 000 тұрғынға шаққанда 38,6-дан 45,5-көбейген.

 Алғаш рет мүгедектікке шығу көрсеткіші 2016 жылы 0,7% болса, есепті жылы 1,1%-ды көрсетіп отыр, яғни 0,4%-ға өскен. (41 науқастан 63 науқасқа көбейген).

 Бұл облыс тұрғындарында жеке тұлғалық клиникалық бұзылыстардың көбеюіне байланысты, адам психикасында ақаулық жай күйінің (дефектное состояние) қалыптасуынан орын алып отырған жағдай.

Динамикалық бақылаудан облыс бойынша барлығы 280 науқас (232) шығарылған, оның ішінде жағдайы жақсаруымен 74 (61), басқа себептермен 68 (17), өліммен 107 (132), басқа қалаға кетуі 31 (20), сотталуы себепті 0 (2).

 Атырау облысында Қазақстан Республикасында психикалық денсаулықты сақтау қызметін дамыту жөніндегі 2017-2018 жылдарға Жол картасын жүзеге асыру бағытында аумақтық іс-шаралар жоспары жасақталып, облыс әкімінің орынбасарымен бекітілді.

Жол картасында қаралған басты бағыттар бойынша облыста келесі іс-шаралар жүзеге асырылуда:

**Психикалық денсаулық қызметін амбулаториялық –емханалық ұйымдармен біріктіру (интеграциялау) аясында дәрігер мамандарды дайындау бойынша:**

2017 жылдың 23 қазанынан 4 қараша аралығында, облыстық психикалық денсаулық орталығы және облыстық наркологиялық диспансер базаларында дәрігер-наркологтарды психиатрия мәселелері және дәрігер-психиатрларды наркология мәселелері бойынша оқыту өткізілді. Оқу барысында 13 дәрігер наркология бойынша, 18 дәрігер психиатрия бойынша, барлығы 31 дәрігер қайта даярлықтан өтті. Оқуды Қазақстан Республикасы Денсаулық сақтау министрлігінің Республикалық психикалық денсаулық ғылыми-практикалық орталығының маманы жүргізді.

**Бастапқы психикалық денсаулық орталықтарын ашу мәселесіне келсек**, облыстық денсаулық сақтау басқармасының арнайы бұйрығымен, 2017 жылы Атырау қаласындағы 4 (төрт) емханалардың базаларында, бастапқы психикалық денсаулық орталықтарын ашуға орынжайлар бөлініп, оргтехникамен, құрал-жабдықтармен (үстел, компьютер, шкафтар және т.б.) қамтамасыз етілді. Әрбір бастапқы психикалық денсаулық орталығына облыстағы 7 (жеті) ауданның тұрғындары бекітіліп, әр аудан бойынша жетекшілік белгіленді. Бүгінгі күні бастапқы психикалық денсаулық орталықтары өз жұмыстарын бастап кетті. Оларда облыстық психикалық денсаулық орталығынан 6 дәрігер, 10 медбике, облыстық наркологиялық диспансерінен 5 нарколог, 9 медбике еңбек етіп жатыр, қызметкерлердің еңбек ақылары әзірге осы мекемелерден төленеді.

Бастапқы психикалық денсаулық орталықтарының қалған штаттық бірліктері бойынша мамандар емханалардың өз кадрлар ресурстарымен дайындалып, толықтырылатын болады (балалар психиатр-наркологы, психотерапевт, медициналық психолог, медрегистратор, процедура медбикесі, әлеуметтік қызметкер).

 Облыстық емханалық ұйымдардың учаскелік қызмет дәрігерлерін, жеңіл және орташа деңгейлі шекаралық психиклық бұзылулардың профилактикасына, диагностикалау және емдеу мәселелеріне, конфликтология негіздеріне оқытуды жүргізу бойынша қазіргі уақытта облыс бойынша 197 дәрігер мамандардың тізімі жасақталып тұр. 2018 жылдың ақпан айында Республикалық ғылыми тәжірибелік психикалық денсаулық орталығы мамандарының күшімен облыс орталығында көшпелі оқыту циклін өткізуді жоспарлап отырмыз.

 Өңірлік психиатриялық және наркологиялық ұйымдарды біріктіру жұмыстарына келсек, бүгінгі күні облыстағы осы 2 ұйымның заңды мәртебелері (статус) шаруашылық құқығындағы кәсіпорынға көшірілді, енді біріктіру жөніндегі облыс әкімдігінің шешімі күтілуде.

**Слайд №8,9,10**

**Стационар бөлімшелерінің жұмысы**

 Барлық түскен аурулар саны 1000 (974), оның 415 науқас диспансер жолдамасымен, 224 науқас жедел-жәрдем қызметімен түскен, қалған 361 науқастар кезекші дәрігерлермен қабылданған.

 Стационарлық көмек 150 төсектік тәуліктік 3 бөлімшемен және 50 төсектік күндізгі стационармен көрсетіледі.

Орташа есеппен «Д» есепте тұратын науқастардың 18 %-ы стационарлық көмек алады деп есептелінеді.

 Стационар бөлімшелерінің жұмысының жалпы статистикалық мәліметі бойынша, 2017 жылы мемлекеттік тапсырыстың 106%-ға орындалғанын көрсетеді, яғни жоспардағы 962 науқастың орнына 1022 науқас ем қабылдаған.

 Жоспардағы 51000 төсек күн, артығымен 52 505 болып орындалып, аурулардың емделуге 1 төсекті пайдалануы 51,3 болған.

2017 жылы ауруханаішілік өлім болған жоқ.

 Ауруханаға жыл ішінде аурулардың қайталап түсуі-24 %, бір айдың ішінде бір диагнозбен қайталап түсу көрсеткіші-1,8.

 Бұл жағдайды, емханалық көмекке бөлінген дәрі-дәрмекті мезгілінде, қажетті мөлшерде алынуын және ауруханада әр аурудың емделу ұзақтығын өз көлемінде пайдалануды тиісті бақылауға алу нәтижесі деп бағалауға болады.

2017 жылы ауруханадан емделіп шыққан 1022 науқастың жағдайы жақсаруымен шығарылғаны -1014, жағдайы өзгеріссіз болғаны -8.

**Слайд №11**

**Күндізгі стационар жұмысы**

 Есепті кезеңде ем алуға 349 науқас түсіп, 350 науқас ем қабылдап шыққан. Төсек күні 14466, 1 аурудың емделу күні 41,3, төсек айналымы 7,0.

**Слайд №12**

**Атырау облыстық психикалық денсаулық орталығының меморандум бойынша 2017 жылдың негізгі көрсеткіштері**

|  |  |  |  |
| --- | --- | --- | --- |
| **№** | **Көрсеткіштер атауы** | **2017 жыл**  | **орындалуы** |
|  |  | **Шекті мәні** | **жылдық нәтиже** |
| **1** | **Төсек айналымы** | 7,9 | 6,8 | орындалды |
| **2** | **Емделудің орташа ұзақтығы** | 53,0 | 51,3 | орындалды |
| **3** | **Жағдайы жақсарумен шығарылған науқастар көрсеткіші** | 95% | 99% | орындалды |
| **4** | **Негізгі клиникалық және патологоанатомиялық диагноздардың айырмашылық көрсеткіші** | 2%-дейін | 0% | орындалды |
| **5** | **Науқастың 1 ай ішінде сол диагнозбен жоспарланбаған қайта түсуі** | 2%-дейін | 1,8% | орындалды |
| **6** | **Ауруханаішілік инфекцияның көрсеткіштері** | 0 | 0 | орындалды |
| **7** | **Алғашқы мүгедектікке шығу көрсеткіші** | 2%-дейін | 1,1 | орындалды |
| **8** | **Бір диагноз бойынша жыл ішінде қайта госпиталдаудың меншікті үлесі** | 26% | 24% | орындалды |

**Слайд №13**

**Зертхана жұмысы**

|  |  |  |  |  |
| --- | --- | --- | --- | --- |
| **Зерттеулер түрі** | **2016 жыл** | **амбулаторлық** | **2017жыл** | **амбулаторлық** |
| **Гематологиялық** | 17646 | 1224 | 24679 | 780 |
| **Клиникалық** | 24775 | 1384 | 27615 | 1316 |
| **Иммунологиялық** | 2 |  | 2 |  |
| **серологиялық** | 2908 | 1622 | 3003 | 1662 |
| **Биохимиялық** | 10674 | 417 | 10545 | 201 |
| **Барлығы** | 56005 | 4647 | 65844 | 3959 |

**Слайд №14**

**Психологтардың қызметі**

 Психологиялық жұмысты ұйымдастыру облыстық психикалық денсаулық сақтау орталығының директорымен бекітілген жоспар бойынша жүргізілді.

Психологтардың тексерісінде барлығы 16738 (2016 ж.-16135) адам қаралды, оның 14014 -і қаладан(12016 ж.-4221),2724-і аудандардан(2016ж-1854). Қаралғандардың 11201- і (2016ж-10479) ерлер, 5537-і (2016ж – 5606) әйелдер. Жас ерекшеліктері бойынша 0-10 жас аралығында – 121 (2016ж-69), 11-14 жас аралығында-139 (2016ж-46), 15-18 жас аралығында -711 (2016ж-465), 19 жастан жоғары – 10290 (2016ж-6751). Қаралу түрлері: психологиялық кеңес – 662 (2016ж-485), аурулықпен – 1270 (2016ж-677), психологиялық коррекция –421(2016ж-213), психологпен жұмыс – 216, топтық тренинг – 32, гештальттерапия -51, арттерапия – 37, әскери комиссиариаттың актісімен – 88 (2016ж-99), ЭПЗ алғашқы – 695(2016ж-614), ЭПЗ қайта – 628(2016ж-598),

Облыстық психикалық денсаулық орталығында 20-53-30 номерлі «Сенім телефоны» тәулік бойына жұмыс жасайды. Телефон соғу тегін. «Сенім телефоны» жөніндегі ақпараттар теледидардан, фейсбук, инстаграмм парақшаларынан жарияланды, брошюралар дайындалып, үлестірілді,

1 минуттық видеоролик жасақталды және сайтқа орналастырылды. 2017 жылы Сенім телефонына 128 мәрте қоңырау шалынған.

**Абоненттердің барлығы: 128**

Қала: 100

Аудан: 28

**Әңгімелесу мазмұны:**

Әлеуметтік –демографиялық-42

Жеке мәселе- 26

Тұрмыстық- 3

Дін мәселесі- 2

 Облыс бойынша суицид превенциясын (алдын алу) жүргізу мақсатында,2016 жылдың 19 ақпанында Атырау облысы әкімінің орынбасарымен бекітілген, 2016-2018 жылдарға арналған іс-шаралар жоспары қабылданды.

Сонымен қатар, Бастапқы медициналық санитарлық көмек беру ұйымдарында әлеуметтік-психологиялық қызмет көрсету кабинеттері бар, бұл кабинеттер медициналық психологтармен және әлеуметтік қызметкерлермен толықтай қамтылған.

Сондай-ақ, суицид әрекеттерімен жедел медициналық көмекке түскен адамдарға стационарлық деңгейде медико-психологиялық реабилитация және психотерапиялық жағдай жасау мақсатында, облыстық ауруханада (токсикология бөлімшесінде) 2 төсектік дағдарыстық стационар жұмыс істейді.

 Есепті жыл ішінде дағдарыс стационарына тіркелгендер саны-135, оның 15%- аудандардан. Жалпы әрекет жасағандардың 5,1% реабилитациялау тобына жатады. Дағдарыс стационарында көмек көрсетілген, суицидке әрекеттенгендердің 70,6% уланумен, 22,8% тамырын кесіп түскен. Суицид әрекетінің 93,4%- импульсивтік әрекеттер, 1,3%--суицидальды қоқан-лоқы (шантаж) , 1,3%-- байқаусызда, 5,1%- наразылық көрсету реакциясы бойынша тіркелген, барлығыда облыстық психикалық денсаулық орталығы психологтарының кеңесін алған, 5,1 пайызына - медико-психологиялық оңалту (реабилитация) қажет болған, оның 2,6 пайызы толық сауықтырылған.

**Облыстағы жасөспірімдер арасындағы нақты суицид көрсеткіштері келесідей**: 2017 жылдың ішіндегі 15-17 жас аралығындағы жасөспірімдердің арасында облыс бойынша суицидтің аяқталған4фактісі орын алды. Оның 3-і ауылдық жерден, 1-і қаладан. Қыз бала -2, ер бала-2.

**Орын алған суицид фактілері зерделенді. Зерттеу нәтижесі:**

Қалада орын алған суицид қортындысы - бейімделудің бұзылуы, фактор: суицидке итермелеуші әлеуметтік желіде отырған.

Қызылқоға ауданында орын алған суицид қорытындысы- субдепрессиялық бұзылу, өлім қиялы, фактор: көршісінде суицид әрекеті орын алған.

Мақат ауданында орын алған суицид қорытындысы- бейімделудің бұзылуы, фактор: суицидке итермелеуші әлеуметтік желіде отырған.

Исатай ауданында орын алған суицид қортындысы- субдепрессиялық бұзылу, фактор.

 Суицидтің негізгі себептері әлеуметтік-демографиялық, отбасылардың әлеуметтік-моральдық деңгейі төмен. Сонымен қатар, жасөспірімдер арасында 6аяқталмаған суицид әрекеті орын алды, оның 3 ауылдық жерден. Негізгі себептері: отбасылық реніштер.

 Сондай-ақ, психиатр, психолог мамандары облыста орын алған, суицидтік әрекетке итермелейтін «Синий кит» ойындарына қатысқан 12 жасөспірімге арнайы медико-психологиялық коррекциялық көмектер көрсетті. Нәтижесінде: 1 жасөспірім психиатр дәрігердің, 11 жасөспірім медициналық психологтардың көмегін алды.

**Атырау облысы бойынша суицидтің статистикалық мәліметі:**

**Аяқталған суйцид**

|  |  |  |  |  |
| --- | --- | --- | --- | --- |
| **Жылдар**  | **Барлығы** | **ересектер** | **жасөспірімдер** | **балалар** |
| **абс** | **100 тұрғынға** | **абс** | **100 тұрғынға** | **абс** | **100 тұрғынға** | **абс** | **100 тұрғынға** |
| **2016ж** | 66 | 11,2 | 60 | 15,8 | 4 | 14,2 | 2 | 1,0 |
| **2017ж** | 48 | 8,1 | 44 | 11,6 | 4 | 14,5 | - | - |

**Аяқталмаған суйцид**

|  |  |  |  |  |
| --- | --- | --- | --- | --- |
| **Жылдар** | **Барлығы** | **ересектер** | **жасөспірімдер** | **балалар** |
| **абс** | **100 тұрғынға** | **абс** | **100 тұрғынға** | **абс** | **100 тұрғынға** | **абс** | **100 тұрғынға** |
| **2016ж** | 215 | 36,5 | 199 | 52,4 | 16 | 65,8 |  |  |
| **2017ж** | 215 | 36,5 | 209 | 55,1 | 6 | 24,7 |  |  |

 Есепті жылы суицидтің жалпы көрсеткіші , 2016 жылмен салыстырғанда төмендеді.

 Қазақстан Республикасы Президенті Әкімшілігінің Басшысы Ә.Жақсыбековтың 2016 жылғы 28 желтоқсандағы №32-14.351 санды тапсырмасына сәйкес, Атырау облысында 2017-2018 жылдарға арналған жасөспірімдер арасында суицид превенциясын енгізу жобасына байланысты Жол картасы жүзеге асырылуда. Бұл Жол картасын жүзеге асыру туралы шаралар облыс әкімінің орынбасарымен 2017 жылы 23 тамызында бекітілді.

Осы Жол картасына сәйкес облыстың емханалық ұйымдарынан 234 дәрігер, психиатрлар, наркологтар оқытылды. Бағдарламаның енгізілуіне қажетті мамандардың дайындығы қамтамасыз етілген, жауапты дәрігерлер тағайындалды.Осы Жол картасы бойынша денсаулық сақтау ұйымдарының мамандарын оқыту үшін,жергілікті бюджеттен жалпы сомасы 22 млн 500 мың тенге бөлініп, толық игерілді. Бағдарламаның Атырау облысы аумағында басталуы туралы ақпарат жергілікті телеканалдан көрсетілді.

Бағдарламаға сәйкес 2017 жылдың қараша айынан бастап «қауіпті топтардағы» жасөспірімдерге медициналық көмек беру жұмыстары басталды, бүгінгі таңда 22000 оқушы сауалнамадан өтіп, одан 355 оқушы қауіпті тобында деп табылды, оның 20 психиатрмен, 100 оқушы жалпы тәжрибелі дәрігермен қаралды, бұл шараға 1,5млн.тенгенің дәрі-дәрмектеріне қаражат бөлінді.

**Слайд №15,16**

**Тұрғындар арасында салауатты өмір салтын қалыптастыруды**

**насихаттау жұмысы.**

 Атырау облыстық психикалық денсаулық орталығында пресс служба 2017 жылға бекітілген жоспар және ағымдағы өзекті мәселерді ақпаратандыру бойынша жұмыс жасады.

 Негізгі бағыт-азаматтардың өз денсаулығын сақтауда конституциялық құқықтарын іске асыруға ,психикалық денсаулықты қорғауға көмектесу, облыс тұрғындарына салауатты өмір сүру мәдениетін қалыптастыру мәселелері бойынша ақпараттық насихатты құрады.

«Міндетті әлеуметтік медициналық сақтандыру жүйесі туралы»ҚР-ның 2015 жылғы 16 қарашадағы заңы бойынша, Міндетті әлеуметтік медициналық сақтандыру жүйесі бойынша тұрғындарға толық мағлұмат беру үшін роликтер, сұрақ жауаптар, инфографикалар, жадынамалар әзірленіп сайттарға салынды.

 Мына слайдта МӘМС бойынша жүргізілген ақпараттық- түсіндіру жұмысы келтірілген:

|  |  |
| --- | --- |
| **ЕСМ атауы** | **МӘМС бойынша ақпараттық- түсіндіру жұмысы** |
| Атырау облыстық психикалық денсаулық орталығы.  | БАҚ сөз сөйленді -1 | Баспасөз мәжілісіжүргізілді-4 | Көрнекті материалрәсімделдіСтендтер-6Бейнетаспа ларжүргізілді-6Буклеттер дайындалды-2000.Сұрақ жауап әзірленді -150 | МӘМС бойынша Сенім телефонына шалынған қоңырау -10. | Науқастардыңтуысқандары мен медицина қызметкерлеріарасында тұрғылықты жерлері бойыншаемханаға тіркелу жөнінде жеке түсінік жұмыстары жүргізілді-2260 |

|  |  |  |
| --- | --- | --- |
| Instagram | *Постың саны* | 4 |
| *Қаралу саны* | 560 |
| *Жазылушылардың саны* | 560 |
| *Публикация саны* | 50 |
| Facebook | *Постың саны* | 4 |
| *Қаралу саны* | 850 |
| *Жазылушылардың саны* | 850 |
| *Публикация саны* | 70 |
| **Барлығы:** | 1410 |

 2017 жылы облыс тұрғындарын психикалық денсаулық мәселелері бойынша ақпараттандырылуын арттыру бойынша ақпараттық-насихаттау сипатындағы және практикалық іс-шаралар іске асырылды. Атап айтқанда жоғарғы және арнаулы оқу орындарында, мектептерде оқитын студенттер, оқушылар арасында саясат және қоғам қайраткерлерін, белсенділерді, дін басшыларын және Үкіметтік емес ұйымдарды тарту депрессияның алдын алудын маңызы туралы аққпараттық – түсіндіру жұмыстары жүргізілді, салауатты өмір салтын насихаттау мақсатында «Ашық есік күндері», «Жарқын болашаққа» флэш-мобы,тесттер жүргізіліп,кеңес берумен және бейінді мамандардың қызмет көрсетуімен «Депрессия кел, сөйлесейік» шарасы өткізілді.

 Жастардың психикалық денсаулықтарын сақтау және күшейту мәселелері жөнінде 2- тілде радио дәріс ұйымдастырылып, «Атырау», «Прикаспийская коммуна» газеттеріне мақала берілді. Әлеуметтік желілерде суреттермен/бейнелермен салауатты өмір салтын насихаттау, психикалық денсаулықты күшейту және депрессияның алдын алу жөнінде ақпарат орналастырылды.

 Атырау облыстық психикалық денсаулық орталығының бастамасымен, «Орташа когниттивті бұзылушылықтардан деменцияға дейін – тек қана бір- ақ қадам!» атты ғылыми- практикалық конференция өткізілді. Конференция жұмысына облыс денсаулық сақтау ұйымдарының әр түрлі профилдегі 70- тен астам маманы қатысты. Конференция барысында, Актөбе облысы Денсаулық сақтау басқармасының штаттан тыс бас психиатры, Батыс Қазақстан Мемлекеттік медициналық унииверситетінің психиатрия және наркология курсының меңгерушісі, медицина ғалымдарының докторы, доцент Павленко В.П. қатысуымен пациенттерді клиникалық талдау жөнінде мастер- класс және оқыту семинарын өткізілді. Дүниежүзілік бронхиалды астмамен күрес күніне арналған шаралар өткізілді.

 Орталық мамандарының қатысуымен-25 әңгімелер өткізілді.

 Қамтылған тақырыптар: Дүниежүзілік темекіге қарсы күрес күніне орай, жүрек қан-тамыры аурулары, туберкулез, жедел жұқпалы ішек инфекциясы, нашақорлықпен күрес оның алдын алу жолдары.

 Бүкіл дүниежүзілік денсаулық ұйымының бағдарламасы бойынша «Адам өмірін құтқарыңыз: қол тазалығын сақтаңыз» тақырыбында семинар өткізілді.

Атырау облысы денсаулық сақтау басқармасы басшысынының 2017 жылғы «27» қараша № 772 бұйрығына сәйкес, 2017 жылдың 11-14 желтоқсан аралығында Атырау облыстық ауруқанасының базасында, АҚШ-тың «INTERNATIONAL MEDICAL EXCHANGE (интернэйшенл медикал эксчанш)” коммерциялық емес ұйымының мастер-тренерлері доктор Анджела Леонард және доктор Рондо Уебердің қатысуымен, Батыс Қазақстан өңірінің денсаулық сақтау ұйымдарының жалпы тәжірибелі дәрігер, бала психиаторы және психолог мамандарына арналған «Психикалық денсаулықтың бұзылуы. Аутизм» тақырыбында семинар- тренинг өткізілді. Оған облыс емдеу-сауықтыру ұйымдарынан 100 маман қатысты.

**Ішкі аудит қызметі бойынша.**

Атырау облыстық психикалық денсаулық орталығында. 2017 жылы міндетті аудит жүргізілуі тиісті жағдайлар (науқастың өлімі, аурухана ішілік инфекция, т.б.) орын алмаған. Ішкі аудит қызметімен, емделіп шыққан науқастар арасынан 160 адамның (15% астам) медициналық картасы талданды.

Күндізгі стационар бойынша қаралған 4 медкартада келесі кемшіліктер анықталды: шығару кезінде науқастың сипаттауында клиникалық симптомдары, диагнозды негіздеу кезінде дифференциалды диагностикасы жоқ, амбулаториялық кезеңде науқастың емдеуді жалғастыруын негіздеуі және психотроптық заттарды қабылдау қажеттілігіне жағымсыз реакциялар жоқтығы көрсетілмеген.

 Қалған медициналық карталарда аурудың клиникалық диагнозы 10-шы тәулікте верификацияланады, кезеңді эпикриздер ай сайын ресімделген. Науқастарды зерттеу және емдеу шаралары, диагностикалау және емдеу хаттамасына сәйкес жүргізілген. Қажетті жағдайда мамандар(терапевт, невропатолог, гинеколог, фтизиатр және т. б.) кеңесі тағайындалып отырылған. 2017 жылы ем-шара бойынша шағым тіркелген жоқ. Жеткіліксіз емдеу салдарынан бір ай ішінде қайта госпиталдау жағдайлары анықталған жоқ.

Ауруханаға еріксіз түрде негізсіз жатқызу жағдайлары болған жоқ.

107 (15%) амбулаториялық науқастардың медкартасы тексерілген. Амбулаториялық карталар,ҚР ДСМ 23.11.2010 жылғы №907 бұйрығына сай жүргізіледі. 10 науқастың амбулаториялық картасын тексеру барысында анықталған кемшіліктер : дәрігер және мейірбикемен уақытылы науқастардың үйіне барылмаған, психикалық жай-күйін сипаттау қысқаша ұсынылған,қосымша параклиникалық тексеру ұсыныстары орындалмаған, кезеңді эпикриздері жоқ, ал 4 амбулаториялық картада анықталған диагноз бетшесі толтырылмаған.

Аудит қорытындысы бойынша медициналық кеңес өткізілді. Онда анықталған кемшіліктер қаралып, ескертулер жарияланды және кемшіліктерді жою мерзімдері анықталды. Бүгінгі таңда аталған кемшілертердің бәрі жойылды.

**Дәрі-дәрмекпен қамтамасыз етілу жұмысы**

 2017 жылға жергілікті бюджеттен стационарлық науқастарға дәрі-дәрмекке 37035,0 мың теңге қаржы бөлінді.Жалпы бөлінген қаржының 35 263,5 мың теңге нейролептик дәрі-дәрмектерге жұмсалып отыр. Қалған 1771,4 мың теңге соматикалық және медициналық бұйымдарға бөлінген.Жыл ішінде қаржы көлемі 100%-ға игерілді.

Амбулаториялық науқастарды тегін дәрі-дәрмектермен қамтамасыз етуге 90 237533,10 теңге қаржы бөлініп, толық игерілді.

**Орталықты қаржыландыру жұмысы туралы**

 2017 жылы Орталық қажеттілігіне бюджеттен 299 395,0 мың теңге (2016 жылы-269454,4 мың теңге) қаралған болатын. Жыл соңында қаражат 100%-ға игерілді.

2016 жылмен салыстырғанда қаржының есепті жылда өсуі 10 пайызды көрсетті.

Қорыта айтқанда аурухана қаржысының:

-66 пайыз- еңбекақы және салықтарға

- 6,7 пайыз тамаққа

- 13 пайыз- дәрі-дәрмекке

- 5 пайыз коммуналдық шығындарға

- 9,3 пайыз басқа да шығындарға жұмсалды.

Орталықта халыққа ақылы қызмет көрсету жұмысы жүргізіліп келеді. Барлық түскен қаржы 66 999,0 мың теңгені құрайды, оның ішінде:

 Еңбек ақы және салық төлемдерге 28 475,0 мың теңге, дәрі-дәрмекке -3902,6 мың теңге, өзге тауарларға-9942,3 мың теңге, іс-сапар шығындарға- 1887,0 мың теңге жұмсалды. Сонымен қатар, ақылы қызметтен түскен қаржыдан Орталық қызметкерлеріне мерекелік даталарда және жыл қортындысымен 27 337,6 мың теңге көлемінде сыйақы төленіп, жаңадан 20 дана компьютерлер сатып алынған.

**Есепті жылдағы атқарылған жұмыстарды сараптай келе төмендегідей қортындыға келеміз:**

1. Диспансердегі участкелік дәрігерлердің ауруды қабылдау саны көбейген.
2. Алғашқы аурушаңдық көбейген.
3. Алғаш рет мүгедектікке шығу көрсеткіші көбейген.
4. Дәрі-дәрмекке бөлінген қаржыны игеру -100%.
5. Аурухана бойынша алажақ, бережақ қарыздар жоқ.
6. Стационарға бөлінген мемлекеттік тапсырыс артығымен орындалған.
7. Аурухананың 2017 жылға қабылдаған іс –шара жұмыстары толығымен орындалған.
8. Ішкі аудит жұмысы жоспарлы түрде жұмыс жасаған.
9. Аурулар туыстары тарапынан болған арыз-шағымдар мезгілінде шешім тапқан.

Оң нәтижемен атқарылған жұмыстар болғанымен, жіберілген кемшіліктердіде атап өтуіміз қажет және 2018 жылы оларды болдырмаудың шешімін қабылдауға тиістіміз.

**Кемшіліктер:**

- Аурухананың материалдық- техникалық базасының төмендігі;

- Дәрігерлердің жетіспеуі. (әсіресе участкелік психиатрлар).

- Аудандарда дәрігер психиатр- педиатрлардың мүлдем жоқтығы.

- Дәрігерлердің (участкелік) жетіспеуінің салдары, бұл ауруларды үйденқарау

 жұмысына кесел келтіріп отыр.

-Дәрігер- психиатрды аудандық, облыстық әскери комиссариатқа жолдауға

байланысты, диспансер, кабинет жұмыстары ақсауда.

-Аудандық дәрігер психиатрлардың ауруханаға жіберетін ауруларды іріктеуі,

жіберуі төмен.

-Стандартқа сай ауруларды емдеу, жаңа препараттарды қолдану жұмысына дәрі-дәрмекпен толық қамтамасыз ету жұмысының кемістігі.

**2018 жылы атқарылатын міндеттер:**

1. Психиатрия саласының 2015-2017 жылдарға арналған орта мерзімді даму

 жоспары негізінде психиатриялық денсаулық қызметін көтеру, сапасын

 оңалту.

1. Қала емханалары және алғашқы психикалық денсаулық орталықтарының

 жұмысының ықпалдастығын, бірлесе жұмыс жасауын жандандыру.

1. Аудандарға әдістемелік көмек көрсету.
2. Аудан кураторларының 2018 жылға арналған жұмыс жоспарлары

 негізінде тиісті жұмыс атқаруларын ұйымдастыру, қадағалау.

1. Дәрігерлер психиатрлар үшін 5 жыл сайынғы білімдерін көтеру

 жоспарына сәйкес көшпелі цикл ұйымдастыру.

1. Ауруханаға жаңа типтік жобадағы ғимарат салуға Облыстық денсаулық

 сақтау басқармасына сұраныс беру.